open-index/open-wikipedia-markdown huggingface dataset:
Fußball-Bundesliga

Li **Fußball-Bundesliga** es li max alt liga de football por clubs in Germania. Li Fußball-Bundesliga esset creat in li annu 1962 e lude desde li seson 1963/64. Li champion del liga es automaticmen li champion de football de Germania. In li liga lude 20 clubs. 

Li Fußball-Bundesliga es egardat quam un del max fort football-ligas del munde. Li record-champion del Fußball-Bundesliga es li FC Bayern München con 23 titues. 

## Modus
Chascun club lude duvez contra un chascun altri club. To significa que chascun club have 34 ludes. Li champion es li club quel have li max punctus. Por un victorie on recive tri punctus e por un tira un punctu. Li rang-liste del liga e fat secun li númere de punctus e si du clubs have li sam númere de punctus li gol-diferentie decide pri li rang.
Li clubs sur li rangs 17 e 18 deve decender in li 2. Fußball-Bundesliga e es remplazzat per li clubs queles esset sur li rangs 1 e 2 in li 2. Fußball-Bundesliga. Li club sur li 16-im rang deve far du ludes de relagation contra li 3-im max bon team del [2. Fußball-Bundesliga]]. Li victor de ti match posse luder in li sequent seson in li Fußball-Bundesliga.

## Championes del Fußbball-Bundesliga
 

## Actual clubs in li Fußball-Bundesliga (Seson 2019/20)
* FC Augsburg
* Hertha BSC
* 1. FC Union Berlin (ascendet ex li 2-im Fußball-Bundesliga) 
* SV Werder Bremen
* Borussia Dortmund
* Fortuna Düsseldorf
* Eintracht Frankfurt
* SC Freiburg
* TSG 1899 Hoffenheim
* RB Leipzig 
* 1. FC Köln 
* Bayer 04 Leverkusen
* 1. FSV Mainz 05
* Borussia Mönchengladbach
* FC Bayern München (Champion 2018/19 e Victor del DFB-Bocale 2018/19)
* SC Paderborn 07 (ascendet ex li 2-im Fußball-Bundesliga)
* FC Schalke 04
* VfL Wolfsburg
Basketball

**Basketball** es un sport por truppes. Du truppes lude contra unaltru. Li corbes es fixat in li basketball in un altore de 3,05 metres. Un truppe consiste in li basketball ex quin lusores.

Un match de basketball dura quarvez deci minutes.

Li scope del lude es jettar li balle con li manu in li corbe del del altri truppe. Li truppe quel ha atinget plu punctus gania li match. Por un corbe on recivet du punctus, pos un corbe per un líber jetta e tri punctus pro un jetta es un distantie detra li 6,75 metres-linea.

Basketball es ludet in li hall.

Li international organisation del handball es li Federation International de Basketball (FIBA).

## Regules
Li lud-camp es 28 metres long e 15 metres larg e have un rectangulari forme.
Li truppe quel ha atinget plu punctus gania li match. Por un corbe on recivet du punctus, pos un corbe per un líber jetta e tri punctus pro un jetta es un distantie detra li 6,75 metres-linea.

Un direct atacca contra li córpor del un membre del altri team ne es permisset. Si un lusor ha fat quin perfidie il ne posse plu partiprender in li match, ma posse esser remplazzat. Un perfidie posse esset punit per un líber-jetta.

Un atacca deve esset finit pos 24 secondes. Si to ne es li casu, li altri team recive li balle.

## Historie
Baskettball esset inventet de médico e pedagogo James Naismith quam hall-sport por su studiantes in Springfield (Masuchusetts) in li Unit States de America.
Hodie basketball es ludet de mannes e féminas.

Basketball es desde li annu 1936 parte del programma del Olimpic Ludes.

## Difusion
Basketball es tre populari in li Unit States de America. Li liga del National Basketball Association (NBA) de Nord-America es egardat quam max fort liga del munde. Baskettball es anc tre populari in li Europa. Li max bon landes de basketball in Europa es Francia, Hispania, Russia, Lituania e Serbia. Baskettball es ludet in li tot munde.
Alexander Stubb

**Alexander Stubb** es un politico de Finland. Il nascet 1-im de april 1968 in Helsinki e es desde li 1-im de marte 2024 presidente de Finland.

Alexander Stubb esset inter li 24-im de junio 2014 e li 29-im de may 2015 prim-ministre de Finland. Stubb esset li presidente del conservativ National Coalition Partise inter 2014 e 2016. 

## Personal e professional vive
Til li annu 1986 Alexander Stubb esset in scola de Daytona Beach in li Unit States de America e pos to un gimnasium in Helsinki. Pos li scole il fat su obligatori militari servicie. Stubb studiat political scientie in li Furman University in Greenville in li Unit States de America. Il finit su studies con li gradu de baccalaureo in li annu 1993. In li Europan Academia in Brugge (Belgia) Stubb fat un magistro in europan political aferes.

Inter 1995 e 1997 Stubb laborat in li ministerie de externi aferes de Finland e inter 1997 e 1999 il laborat quam scientist in li Academie de Finland. In li annu 1999 Stubb recivet li gradu del doctor de filisofie in li London School of Economics in li Reyatu Unit.

Stubb devenit in li annu 2020 director del *School of Transnational Governance* del European University Institutes in Firenze.

Il es maritat con Suzanne Innes-Stubb, qui es un advocate del Reyatu Unit. Li cuple have du infantes e habita in Espoo.

## Political cariera
* 2004-2008 Membre del Europan Parlament por li conservativ National Coalition Partise.
* 2008-2011 Ministre de externi aferes de Finland.
* 2011-2014 Ministre por europan aferes e externi comercie de Finland in li guvernament de Jyrki Katainen.
* 2014 Stubb devenit li 14-im de junio 2014 presidente del National Coalition Partise
* 2014-2015 Stubb esset prim-ministre de Finland quam successor de Jyrkki Katainen inter li 24-im de junio 2014 e li 29-im de may 2015.
* 2014-2016 Alexander Stubb esset inter li 14-im de junio 2014 e li 11-im de junio 2016 presidende del National Coalition Partise.
* 2015-2016 Alexander Stubb esset inter li 29-im de may 2015 e li 22-im de junio 2016 ministre de financies in li guvernament de Juha Sipilä.
* 2017-2019 Stubb esset vice-director del Europan Bank por investitiones.
* 2024 Alexander Stubb candidat por li National Coalition Partise al electiones presidential de Finland. Il recivet in li unesim rond 27,14 percentes e ganiat li duesim rond con 51,6 percentes.
* 2024 Alexander Stubb devenit ye li 1-im de marte 2024 presidente de Finland.
Davos

**Davos** es un municipie in Svissia. It es situat in li districte Prättigau/Davos in li canton de Graubünden in li ost del land. Davos es in li Sviss Alpes.

Li municipie have 11'211 (2013) habitantes e un area de 283.99 quadrat-kilometres.

Davos es un populari destination de turisme e un centre por sport hivernal.

## Sport
In Davos eveni chascun annu li torney Spengler Cup in li hockey sur glacie e li hockey sur glacie-club HC Davos es un del max bon club de Svissia.
Hillary Clinton

**Hillary Clinton** es un feminin politico del Unit States de America. Ella nascet li 26-im de octobre 1947 in Chicago (Illinois) quam *Hillary Diane Rodham*. Hillary Clinton esset inter 2009 e 2013 li ministra por externi aferes del Unit States de America in li guvernament de presidente Barack Obama. Ella es maritat con li ex-presidente del Unit States de America Bill Clinton e va candidar por li nomination del Democratic Partise por li electiones presidential 2016.

## Personal e professional vive
Hillary Clinton studiat inter 1975 e 1979 in li Wellesley College in Wellesley proxim de Boston political scientie e psichologie. Inter 1969 e 1975 Hillary Clinton studiat jurisprudentie in li Yale Law School in New Haven. Pos to ella laborat quam advocate in Little Rock e esset profesoressa al facultá de jurisprudentie del universitá de Arkansas. Ella abandonat su position quam profesoressa in li annu 1978 quande su marito Bill Clinton esset electet quam guvernator de Arkansas.

Hillary Clinton es desde li 11-im de octobre maritat con Bill Clinton. Li cuple have un filia Chelsea Clinton qui nascet in li annu 1980.

## Political cariera
* 1993-2001 Hillary Clinton esset li *First Lady* (Unesim Dama) del Unit States de America durant su marito Bill Clinton esset presidente del Unit States de America.
* 2001-2009 Electet membre del Senat del Unit States de America por li Democratic Partise por li state federal New York.
* 2007-2008 Hillary Clinton provat sin successe devenir li candidate Democratic Partise por li electiones presidential 2008, ma perdit in li interni electiones del democrates contra Barack Obama.
* 2009-2013 Inter li 21-im de januar 2009 e li 1-im de februar 2013 li ministra por externi aferes del Unit States de America in li guvernament de presidente Barack Obama.
* 2015 Li 12-im de april Hillary Clinton anunciat que il va candidar por li nomination del Democratic Partise por li electiones presidential 2016.
New Haven (Connecticut)

**New Haven** es un cité al ost-costa del Unit States de America in li state federativ Connecticut. Li nómine del cité significa *nov portu*. New Haven es li sede administrativ del districte New Haven County.

Li cité have 130.741 (2012) habitantes e un area de 52,6 quadrat-kilometres. It es li duesim max grand cité del state federativ Connecticut detra Bridgeport.

## Historie
In li territorie de New Haven habitat li tribe del Quinnipiac indianos. In li annu 1636 esset fundat li unesim colonia de europanes in li territoria. In li annu 1640 li nómine del cité esset changeat de  Quinnipiac a Newhaven. In li annu 1654 li cité devenit un parte del colonie Connecticut del Reyatu Unit. In li annu 1718 li Universitá de Yale esset apertet in New Haven quel developat se a un del max famosi universitás del Unit States de America.
Günter Grass

**Günter Grass** esset un autor, pictor, scritor e grafico de Germania. Il nascet li 16-im de octobre 1927 in Gdańsk (tande nominat Danzig) e morit li 13-im de april 2015 in Lübeck. In li annu 1999 Grass recivet li Nobel Premie de litteratura.

## Personal vive
In li Duesim Guerra Mundal Grass combattet quam soldate in li Wehrmacht, li armé del nationalsocialist Germania. Inter 1948 e 1952 il studiat grafic e sculpter in Düsseldorf e Berlin. Il laborat quam sculptor in Paris e retornat in li annu 1960 a Berlin.

In li annu 1959 Grass publicat li roman *Die Blechtromme* (Li lad-tambur) e devenit un successosi autor. In li annu 1999 Grass recivet li Nobel Premie de litteratura.

Grass esset til li annu 1992 membre del Socialdemocratic Partise de Germania.

In 1954 il maritat li ballet-studiante Anna Schwarz. Li cuple havet quar infantes. In li annu 1972 li cuple separat se. Ex du altri relationes il have du altri infantes.

## Ovres (selection)
* Danziger Trilogie 
* 1959 Die Blechtrommel 
* 1961 Katz und Maus 
* 1963 Hundejahre
* 1977 Der Butt 
* 1986 Die Rättin 
* 1995 Ein weites Feld 
* 1999 Mein Jahrhundert 
* 2002 Im Krebsgang 
* 2006 Beim Häuten der Zwiebel
Eindhoven

**Eindhoven** es un cité in li sud de Nederland. It es situat in li provincia Nord-Brabant al confluentie del fluvies Dommel e Gender.

Li cité have 220.895 (2014) habitantes e un area de 88,84 quadrat-kilometres.

Eindhoven recivet ja in li annu 1232 li jures de un cité e li mercate-jure. Hodie li cité es un important loc de production del grand electronica-firma Philips.

## Sport
Li football-club PSV Eindhoven quel lude in li Ehrendivision have su hem in li cité.
Olimpic Ludes de hiverne 2014/Hockey sur Glacie

Li **Hockey sur glacie competition** del **Olimpic Ludes de hiverne 2014** evenit in li Schaiba Arena e in li Bolschoi Arena.

## Medallies-spegul



## Participantes
### Mannes
Por li competition del mannes qualificat se: 

Li nin max bon teams ex li rang-liste mundal del annu 2012:
* Russia
* Finland
* Tcekia
* Svedia
* Canada
* Slovacia
* USA
* Norvegia
* Svissia

e tri teams ex li torneys de qualification:
* Austria
* Slovenia
* Latvia

### Féminas
Por li competition de féminas qualificat se: 

Li six max bon teams ex li rang-liste mundal del annu 2012:
* Russia
* Finland
* Svedia
* Canada
* USA
* Svissia

e du teams ex li torneys de qualification:
* Germania
* Japan

## Competition del mannes
### Fase de Gruppe
#### Gruppes
Ostrava

**Ostrava** (german: Ostrau o Mährisch-Ostrau) es un cité in Tchekia. It es situat in li nord-ost del land al frontiera con Polonia. Ostrava es situat al confluentie del fluvies Ostravice, Oder, Lučina e Opava. It apartene al historic region de Morava.

Li cité have 295.653 (2014) habitantes e un area de 214 quadrat-kilometres. Secun li númere de habitantes Ostrava es li triesim max grand cité del land.

Ostrava es un centre de industrie. In li region have mult minieras de carbon.

## Historie
Li cité esset mentionat por li unesim vez in un historic document in li annu 1229 con li nómine Polska Ostrawa. It recivet li jure del cité in li annu 1279. 

## Sport
Li football-club Baník Ostrava have su hem in li cité e ludes in li max alt liga de football in Tchekia. Li hockey sur glacie-club HC Vitkovice have su hem in li cité. In Ostrava evenit ludes del Championatu mundal de hockey sur glacie 2015 e li Championatu mundal de hockey sur glacie 2024.
Artistic gimnastica

**Artistic gimastica** es un individual sport in quel sportistes fa exercitiones a diferent aparates de gimnastica. Li exercitones es judicat secun desfacilitá e tecnica de un colegie de judicos. Ja in li annu 1891 esset fundet li International Federation de Gimnastica quel organisa ti sport internationalmen e arangea international competitiones. 

Artisic gimnastica es un parte del Olimpic Ludes ja desde 1896 por mannes e desde li annu 1928.

## Aparates de gimnastica
Li aparates de gimnastica es diferent por mannes e féminas, ma li suol-gimnastica e li salta es in li competitiones del artistic gimnastica é de mannes é de féminas.

### Aparates de gimnastica por féminas
* Suol-gimnastica
* Salta
* Ínsimetric-barres
* Equilibrie-trave

### Aparates de gimnastica por mannes
* Suol-gimnastica
* Salta
* Parallel-barres
* Anelles
* Cavall con manivelles
* Horizontal barre

## Difusion
Artistic gimnastica es difuset tot li munde, ma li max successosi nationes es situat sur li continentes Europa, America del Nord e Asia. Li max successosi landes in li artistic gimnastica es Russia, Unit States de America, China e Rumania.
Adil Osmanović

** Adil Osmanović** es un politico de Bosnia e Herzegovina. Il nascet li 24-im de julí 1963 in Puračić in li municipie Lukavac e es desde li 1-im de april 2015 ministre por civil aferes in li guvernament de Bosnia e Herzegovina. Adil Osmanović es anc vice-presidente del Partise del Democratic Action e es secun nationalitá bosniak.

## Personal e professional vive
Adil Osmanović studiat orientalistica al facultá de filosofie del universitá Priština e political scientie al universitá de Sarajevo. Inter 1992 e 1995 il esset soldate por li Armé del Republica Bosnia e Herzegovina in li Guerre Intern de Bosnia e Herzegovina.

Il es maritat e have du filios.

## Political cariera
Adil Osmanović es membre del Partise del Democratic Action.
* 1990-1992 Secretario del parlament del municipie Teslić.
* 1992-1995 Presidente del parlament del municipie Teslić.
* 1998-2005 Membre del presidentie del Partise del Democratic Action.
* 2000-2002 Membre del parlament del Republika Srpska.
* 2002-2010 Vice-presidente del Republika Srpska.
* 2005 Desde li annu 2005 il es vice-presidente del Partise del Democratic Action.
* 2011-2015 Ministre por expulset persones e refugitores del Federation Bosnia e Herzegovina.
* 2015 Adil Osmanović devenit li 1-im de april 2015 ministre por civil aferes in li guvernament de Bosnia e Herzegovina del prim-ministre Denis Zvizdić.

## Externi ligamentes
* Biografie de Adil Osmanović sur li internet-págine del guvernament de Bosnia e Herzegovina]
Pauline Tratz

**Pauline Charlotte Tratz** es un ex-artistic gimnasta de Germania. Ella nascet 14-im de junio 1999 in Karlsruhe. Pauline Tratz finit su cariera quam gimnasta in li april 2022.

## Personal vive
Pauline Tratz es ancor scolera in li gimnasium Otto-Hahn in Karlsruhe. Su club de gimastica es li TSV Rintheim e ella exerci in Karlsruhe. Su chef de exercition es Tatjana Bachmayer. 

In li annu 2015 ella partiprendet por li unesim vez in li Europan Championatu de Artistic Gimnastica 2015 in Montpellier (Francia) e qualificat se por li finale in li quaratlon. Ella finit li quaratlon ye li rang 18.

## Sportal resultates
* 2011 In li german championatu de yunesse Tratz atinget li duesim rang in li quaratlon e in li competitiones del salta), suol-gimnastica e equilibre trave.
* 2012 Pauline Tratz devenit german champion de yunesse in li ínsimetric-barres e 2-im in li quaratlon e in li competiones del salta) e in li suol-gimnastica del german championatu de yunesse.
* 2013 Pauline Tratz finit in li German championatu de yunesse ye li 2-im rang in li quaratlon e in li salta e in li suol-gimnastica.
* 2014 Ella finit in li europan championatu de juniores in Sofia in li team-competition con li equip de Germania sur li 4-im rang e devenit 4-im in li quaratlon del german championatu de yunesse.
* 2015 Pauline Tratz partiprendet por li unesim vez in li Europan Championatu de Artistic Gimnastica 2015 in Montpellier (Francia) e qualificat se por li finale in li quaratlon con li 22-im rang in li qualification. In li finale del quaratlon ella finit ye li position 18 con 51,466 punctus.
* 2016 Pauline Tratz partiprendet in li Olimpic Ludes del Estive 2016 in Rio de Janeiro.
* 2016 e 2017 Pauline Tratz devenit champion de Germania in li salta.
* 2022 Pauline Tratz finit su cariera in li april 2022.

## Ligamentes extern

* Portrete de Pauline Tratz sur li págine del German Asociation de Gimnastes
Europan Ludes

Li **Europan Ludes** es un grand continental sport-eveniment in Europa quel va esser arangeat por li unesim vez in li annu 2015. Li Europan Ludes es quasi li Olimpic Ludes de Europa simil al Pan-American Ludes e Asian Ludes.

Li Europan Ludes es organisat del Europan Olimpic Comité. Li Europan Olimpic Comité decidet li 8-im de decembre 2012 li introduction del Europan Ludes in li annu 2015. It es planat que li Europan Ludes eveni chascun quar annu un annu ante li Olimpic Ludes de estive.

Li unesim Europan Ludes 2015 evenit inter li 12-im e 28-im junio 2015 in Baku.

## Competitiones
Milan Bandić

**Milan Bandić** esset un politico de Croatia. Il nascet li 22-im de novembre 1955 in li village Donji Mamići quel apartene al municipie Grude (hodie: Bosnia e Herzegovina) e morit li 28-im de februar 2021 in Zagreb. Milan Bandić esset desde li 15-im de may 2005 denov borgomastro de Zagreb, ma desde li 19-im de octobre 2014 Bandić es arestat pro li suspection de coruption. Li 28-im de marte 2015 il fundat li political partise Milan Bandić 365 - Partise de labore e solidaritá benque il es ancor in li prison.

## Personal e professional vive
Milan Bandić nascet in li Herzegovina, ma translocat a Zagreb in li annu 1974. Il studiat political scientie al universitá de Zagreb. Pos su graduation il fat su obligatori militari servicie in li Yugoslav Popul Armé. Pos to il laborat por li gelate-firma *Ledo*.

Til annu 1996 il esset maritat con Vesna Bandić, ma li cuple ancor convive e have un comun filia Ana-Marija.

## Political cariera
Milan Bandić esset membre del Liga del Comunistes de Croatia durant li témpor del Socialist Federativ Republica Yugoslavia. Il laborat in li municipe-comité del Liga del Comunistes de Croatia del municipie Pešćenica quam professional politcal laborero.
* 1990 Bandić devenit membre del reformat comunist partise Socialdemocratic Partise de Croatia.
* 1993 Il devenit partise-secretario del Socialdemocratic Partise de Croatia.
* 2000-2002 Bandić esset borgomastro de Zagreb inter li 5-im may 2000 e li 21-im januar 2002. Bandić devet abandonar li oficie del borgomastro pro que il hat causat un trafic-accidente in alkoholisat statu e provat subcomprar un policist.
* 2005 Bandić esset reelectet quam borgomastro li 15-im de may 2005 e restat in ti position til hodie.
* 2009 Bandić candidat quam índependent candidate por li oficie del presidente de Croatia. In li unesim rond li 27-im de decembre 2009 il recivet 14,83 percentes e qualificat quam candidate con li duesim max mult votes contra Ivo Josipović in li duesim rond. Pro ti candidatura anc contra li oficial candidate del Socialdemocratic Partise de Croatia Ivo Josipović il esset expulset ex li Socialdemocratic Partise de Croatia. 
* 2010 Milan Bandić perdit li 10-im de januar 2010 in li duesim rond del election presidential contra li oficial candidate del Socialdemocratic Partise de Croatia Ivo Josipović con 39,74 percentes.
* 2014 li 19-im de octobre 2014 Bandić es arestat pro li suspection de coruption, ma resta borgomastro de Zagreb.
* 2015 Bandić fundat li 28-im de marte 2015 il fundat li political partise Milan Bandić 365 - Partise de labore e solidaritá benque il es ancor in li prison.
* 2021 Milan Bandić morit li 28-im de februar 2021 in Zagreb in li etá de 65 annus.
Pauline Schäfer

**Pauline Schäfer** es un artistic gimnasta de Germania. Ella nascet 4-im de januar 1997 in Dudweiler e habita in Bierbach. Pos li adoption per su step-patre ella changeat su nómine a Pauline Schäfer-Betz.

## Personal vive
Pauline Schäfer es ancor scolera. Su club de gimastica es li TV Pflugscheid-Hixberg. Su chef de exercition es Kay-Uwe Temme. Ella exerci e studia in Chemnitz. Pauline Schäfer ganiat in li annu 2017 li aure-medallie in li Championatu mundal de artistic gimnastica 2017 in Toronto in li competition del equilibre-trave.

In li annu 2014 ella devenit german champion del artistic gimnastica in salta e li equilibre-trave. Pauline Schäfer partiprendet in li championatus mundal de artistic gimnastica 2013 e 2014. In li Championatu mundal de artistic gimnastica 2014 in Nanning (China) ella monstrat un nov variante de un salto sur li equilibre-trave.

## Sportal resultates
* 2011 German Championatu de yunesse: 2-im rang in li salta e 7-im rang in li quaratlon competition.
* 2013 Schäfer partiprendet in li Championatu mundal de artistic gimnastica 2013 in Antwerpen (Belgia).
* 2014 Ella finit li team-competition con li equip de Germania sur li 9-im rang. Schäfer devenit german champion in li salta e li equilibre-trave e 2-im in li suol-gimnastica li quaratlon competition.
* 2015 Pauline Schäfer qualificat se por li finale al equilibre-trave in li Championatu europan de artistic gimnastica 2015 in Montpellier per un 3-im rang in li qualification.
* 2017 Pauline Schäfer ganiat li aure-medallie in li Championatu mundal de artistic gimnastica 2017 in Toronto in li competition del equilibre-trave.

## Ligamentes extern
* Pri li ''Schäfer-salto''
* Portrete de Pauline Schäfer sur li págine del German Asociation de Gimnastes
Kremenchuk

**Kremenchuk** (ukrainian: Кременчук) es un cité in Ucraina. It es situat in centre del land in li Oblast Poltava e it es li administrativ centre del Districte Kremenchuk. Li cité es situat al rive del fluvie Dnipro.

Kremnenchuk have 230.185 (2006) habitantes e un area de 96 quadrat-kilometres.

Li cité es un important industrial centre. It es un centre del construction de automobiles e del petroleo-perlaborant industrie. In Kremenchuk es situat li petroleo-rafinería *Ukrtatnafta*. Supra del cité es situat un grand barrage con un hidroelectric station.

## Sport
Li cité es li hem del hockey sur glacie-HC Kremenchuk quel lude in li Ukrainian Vyscha Liga
Kraków

**Kraków** (german: *Krakau*, anc scrit *Cracovia*) es un cité in Polonia. It es situat in li sud del land e it es li cité capital del Vojvodie Polonia Minor. Kraków es un del max old cités de Polonia e un important cultural centre del land. Li fluvie Vistula (Wisła) flue tra li cité.

Li cité have 760.700 (2014) habitantes e un area de 326,8 quadrat-kilometres. Kraków es secun li númere del habitantes li duesim max grand cité de Polonia detra Warszawa.

In Kraków es situat li max old universitá de Polonia li Jagiellonian Universitá, quel esset fundat in li annu 1364 quam universitá de Kraków. Hodie studia plu quam 200.000 studiantes in Kraków.

## Historie
Kraków recivet ja in li annu 1257 cité-jures. It esset li cité capital de Polonia inter 1038 til 1569 e del Polonian-Lituanian Confederation inter 1569 e 1596. Inter 1815 e 1846 it esset li Líber Cité Kraków e inter 1846 til 1918 li Grand Ducatu Kraków. Durant li ocupation de Polonia per Germania in li Duesim Guerre Mundal Kraków esset li sede del guvernament del General-Guvernatu. 

In li annu 2000 Kraków esset li Europan Capitale de Cultura.

## Sport
In Kraków evenit li Championatu mundal de volleyball por mannes 2014 e in li annu 2016 va evenir li Championatu europan de handball por mannes 2016.

Li football-club Wisła Kraków e Cracovia Kraków have su hem in li cité. Ambi lude in li max alt polonian liga de football. Cracovia Kraków anc have un successosi team de hockey sur glacie.
Championatu mundal de hockey sur glacie 2015 del Mannes

Li **79.Championatu mundal de hockey sur glacie** evenit inter li 3-im April 2015 e li 17-im May 2015, in six Torneys.

## Top-Division
### Fase de Gruppe
#### Gruppes

#### Gruppe A

#### Gruppe B

### Finalludes
#### Quartal-finale

#### Semi-final

#### Lude por li rang 3

#### Final

## Division I A in Kraków, Polonia

## Division I B in Eindhoven, Nederland
Nicosia

**Nicosia** (grec: Lefkosía Λευκωσία, turc:  Lefkoşa) es un cité in li centre del insul Cypria. It es li cité capital del Grecia Republica Cypria e li cité capital del Turc Republica Nord-Cypria. Li cité es in facte desde li annu 1974 dividet.

Li tot cité have 276.410 (2010) habitantes. Un area de 51 quadrat-kilometres del cité apartene al grec dominat Cypria e 60 quadrat-kilometres al Nord-Cypria.

## Sport
Li du max bon football-clubs del insul APOEL Nicosia e Omonia Nicosia have su hem in li cité.
Nord-Cypria

**Nord-Cypria** (turc: Kuzey Kıbrıs) es un state in li nord-ost del insul Cypria quel ne es internationalmen aconosset. Li oficial nómine del state es Turk Republica Cypria e it esset fundat in li annu 1974 durant li militari intervention de Turcia sur Cypria. It declarat su índependentie li 15-im de novembre 1983. Til hodie solmen Turcia ha aconosset Nord-Cypria quam state. 

Li cité capital de Nord-Cypria es li nord de Nicosia. Nord-Cypria have 294.906 (2012) habitantes e un area de 3355 quadrat-kilometres.

Nord-Cypria es secun li constitution de 1985 un presidential republica. It have li turk lira quam valuta. Li Europan Union egarda Nord-Cypria quam parte del state Cypria e pro to Nord-Cypria apartene al territoria del Europan Union.

*Presidente: Mustafa Akıncı
*Prim-ministre: Hüseyin Özgürgün

In Nord-Cypria hay 36.000 soldates de Turcia. In li annu 2004 un majoritá de 61 percentes votat por un plan del Organisation del Unit Nationes por reunir li insul, ma in li sud in li Republica Cypria un majoritá del cives votat contra it e pro to li plan ne esset realisat.
Juha Sipilä

**Juha Sipilä** es un politico de Finland. Il nascet li 25-im de april 1961 in Veteli e esset li prim-ministre de Finland inter li 29-im de may 2015 e li 6-im de junio 2019. Il anc es desde li 9-im de may 2012 li presidente del liberal-agrarian Centre Partise.

## Personal e professional vive
Sipilä studiat ingeniero-scienties al universitá de Oulo. Juha Sipilä comensat un cariera in li gerentie de diversi firmas. Il comensat in li firma Lauri Kuokkanen Ltd. Il esset partner e gerent del firma Solitra Oy. In li annu 1998 il fundat con Fortel Invest Oy su propri firma. Inter 2002 e 2005 Sipilä esset director del firma Elekrobit.

In li annu 1991 Sipilä esset gerent director del fima Solitra e devenit li principal proprietario del firma in li annu 1994. In li annu 1996 Sipilä vendit Solitra al Amercia ADC Telecommunication e devenit millionario per to.

Juha Sipilä es maritat con Minna-Maaria Sipilä e li cuple have quin infantes. Li max yun filio Tuomo (nascet 1993) morit in li annu 2015.

Sipilä es adherente del luteran pietist movement del laestadianisme.

## Political cariera
Sipilä esset quam studiante activ in li Finlandesi Centre Yunesse, quel es li ofical organisation de yunesse del Centre Partise.
* 2011 Sipilä es electet quam membre del parlament de Finland por li Centre Partise e devenit vice-chef del fraction del partise in li parlament.
* 2012 Sipilä es electet quam presidente del Centre Partise li 9-im de may 2012 con 1251 votes del delegates contra Tuomo Puumala qui recivet 872 votes.
* 2015 Con Sipilä quam ductor li Centre Partise ganiat li electiones parlamentari li 19-im de april 2015 con 21,1 percentes quam max fort partise e devenit li 29-im de may 2015 prim-ministre de Finland.
* 2019 Sipilä resignat quam prim-ministre pos il e su partise perdit li electione parlamentari.
Hanna Binke

**Hanna Binke** (nascet quam Hanna Höppner) es un yun actoressa de Germania. Ella nascet ye li 17-im de marte 1999 e devenit famosi per li rol del puella *Mika* in li yunesse-film Ostwind. Por ti rol Hanna Binke devet aprender cavalcar in tri mensus.

Ella habita con su familie in Berlin. In li annu 2013 Hanna Binke recivet li german film-premie por infant-actores *Der weiße Elefant* (Li blanc elefant). Ella anc ha fat diversi reclam-filmes.

## Filmografie
* 2009: SOKO Wismar – Flaschenpost 
* 2011: Die geerbte Familie
* 2011: Das Traumhotel – Malediven
* 2011: Kriegerin
* 2011: Carl & Bertha
* 2012: Engel der Gerechtigkeit – Brüder fürs Leben
* 2013: Nur mit euch
* 2013: Ostwind
* 2013: Robin Hood & ich
* 2017: Ostwind – Aufbruch nach Ora
* 2017-nu: Frühling (Serie de television)
* 2019: Ostwind – Aris Ankunft
* 2019: Polizeiruf 110 – Dunkler Zwilling (Serie de television - un episode)
* 2021: Ostwind – Der große Orkan
* 2021: Helen Dorn – Wer Gewalt sät  (Serie de television - un episode)
* 2023: SOKO Wismar – Der Umbetter  (Serie de television - un episode)
* 2024: Der Alte – Exit  (Serie de television - un episode)

## Ligamentes externi
* Hanna Binke in li Internet-Movie Database
* Profil de Hanna Binke in su actor-agentura]
* Interview con Hanna Binke pri li film Ostwind
Leanne Wood

**Leanne Wood** es un femimin politico del Reyatu Unit ex Gallia.  Ella nascet 13-im de decembre 1971 in Llwynypia e esset inter li 16-im de marte 2012 li e li 28-im de septembre 2018 li presidente del gallesi partise Plaid Cymru. Desde li annu 2003 Leanne Wood es membre del National Assemble de Gallia (regional parlament de Gallia).

## Personal e professional vive
Leanne Wood nascet in li village Llwynypia in li sud de Gallia. Ella adultijat e ancor habita in li village Penygraig. Wood studiat al University of Glamorgan. Wood laborat quam parole-oficiaria inter 1997 e 2000. Ella laborat in li auxilie-centre por féminas *Cwm Cynon Women's Aid* inter 2000 e 2001 e devenit li presidente del centre in li annu 2001.

Inter 2000 e 2003 Wood docet social-politica in li Universitá de Cardiff. 

Ella have un filia Cerys Amelia. Su partner David Evans self-mortat se in li annu 2002.

Wood ne parla fluentmen gallesi.

## Political cariera
* 1991 Leanne Wood adheret al gallesi national partise Plaid Cymru in li etá de 20 annus.
* 1995-1999 Consiliera in li borgo consilie de Rhondda Cynon Taf.
* 2000-2001 Wood laborat por li membre del Europan Parlament de Plaid Cymru Jill Evans quam political reserchas.
* 1997 e 2001 Wood candidat sin successe por un sede in li parlament del Reyatu Unit in li electoral-districte Rhondda.
* 2003 Wood esset electet li 1-de may 2003 in li National Assemble de Gallia in li districte Sud-Gallia Central por Plaid Cymru.
* 2007-2011 Wood esset portparola por durabilitá del regional guvernament de Gallia. Ella anc combattet contra coruption in li administration de Gallia.
* 2012 Wood esset electet quam unesim fémina li 15-im de marte 2012 al presidente del Plaid Cymru.
* 2012-2018 Presidente del Plaid Cymru.
* 2018 Leanne Wood perdit li electiones por li presidente del Plaid Cymru contra Adam Price.

## Politica
Wood es por un índependent state de Gallia e por un ecologic, pacifistic un social politica. Li 8-im de januar 2007 ella esset arestat pro protestes contra li nuclear-arms programma del Reyatu Unit in Faslane.
Veteli

**Veteli** (sved: Vetil) es un municipie in li west de Finland. It es situat in li region Cental Ostrobotnia.

Li municipie have 3335 (2014) habitantes e un area de 520,91 quadrat-kilometres.

Al municipie apartene li villages Aho, Alaspää, Haapala, Haapasalo, Heikkilä, Haukilahti, Isokylä, Kalliojärvi, Nykänen, Patana, Polso, Pulkkinen, Rytiniemi, Räyrinki, Sillanpää, Siponkoski, Torppa, Tunkkari e Yliveteli.
Fauna

**Fauna** es término ex li biologie. Fauna es omni animales in un cert epoca o region. Li parol fauna es derivat del ancian roman deesa Bona Dea. On anc usa fauna in notiones quam aqua-fauna.

Li analog término por li plantes es flora.
Automobile

**Automobile** o curt *auto* es un vehicle quel es propulset de un motor por transportar homes, animales e merces. It crea li fortie por mover per li combustion de materiales quam benzine, petroleo e alcohol.

Li modern automobile esset inventet de Karl Benz in li annu 1886. Hodie li automobile es un important parte de omnidial vive in li max landes. In li annu 2010 on taxat que esset usat plu quam un milliarde automobiles sur li tot munde.
Flora

**Flora** es término ex li biologie e botanica. Fauna es omni plantes in un cert epoca o region. Li parol flora es derivat del ancian roman deesa de flores e de yunesse Flora. On anc usa flora por un registre de plantes in un cert region u li plantes es listat con images por definir e distinter les.

Li analog término por li plantes es fauna.
National selection de Serbia in li hockey sur glacie

** National selection de Serbia in li hockey sur glacie** es li equip del max bon lusores de Serbia in li hockey sur glacie quel partiprende in international competitiones e representa li Union de hockey sur glacie de Serbia. Til nu Serbia solmen have un national selection in li hockey sur glacie por mannes.

* Colores del team: rubi-blu-blanc
* Moc-nómine: Beli orlovi (Blanc aquiles)
* Chef del selection: Marko Kovačević
* Chef de exercition: Nikola Bera 
* Position li rang-liste mundal del International Federation de Hockey sur Glacie: 31-im

## Historie
Li national selection de Serbia in li hockey sur glacie esset format in li annu 2006 quam successor del selection del Union Serbia e Montenegro. Antey li serb hockey sur glacie lusores ludet in li equip de Yugoslavia desde li annu 1924. Desde li annu 2007 Serbia partiprende in li Championatu mundal de hockey sur glacie con un propri team. Montenegro til nu ne have un national selection de hockey sur glacie.

Li selection lude in li Division II in li gruppe A quel es li 4-im max alt gruppe del Championatu mundal de hockey sur glacie. In li annu 2009 Serbia esset li hósped del Championatu mundal de hockey sur glacie del Division II gruppe A e ascendet al Division I gruppe A, ma descendet in li sequent annu denov al Division II gruppe A.

## Resultates in li championatus mundal de hockey sur glacie
* 2007: 4-im in li Division II, gruppe A
* 2008: 3-im in li Division II, gruppe A
* 2009: 1-im in li Division II, gruppe A
* 2010: 6-im in li Division I, gruppe A
* 2011: 3-im in li Division II, gruppe A
* 2012: 5-im in li Division II, gruppe A
* 2013: 3-im in li Division II, gruppe A
* 2014: 3-im in li Division II, gruppe A
* 2015: 3-im in li Division II, gruppe A

## Ligamentes extern
*Oficial internet-págine del Union de hockey sur glacie de Serbia
*Profil de Serbia sur li internet-págine del International Federation del Hockey sur Glacie
Vojens

**Vojens** (german. Woyens) es un cité in li sud de Dania. It es situat in li west de Dania in Jutland in proximitá al frontiera con Germania. Vojens apartene al municipie Haderslev del region Syddermark.

Li cité have 7650 (2015) habitantes.

Vojens es conosset quam centre del motor-sport in Dania. In li cité es situat li speedway-drome Vojens Speedway Center in quel national e international competitiones de speedway eveni. Sud de Vojens es situat li militari aerodrom Skrydstrup.

Vojens es anc li hem del successosi hockey sur glacie-club SønderjyskE Ishockey.
Ekenäs

**Ekenäs** (finlandesi: Tammisaari) es un cité e ex-municipie in li sud-west de Finland. It apartene desde li annu 2009 al cité Raseborg. Ekenäs es li sede administrativ del cité Raseborg. Li nómine del cité significa *querco-peninsul*.

It es situat al costa del Baltic Mare in un distantie de 90 kilometres de Helsinki.

Ekenäs es situat al region Uusimaa in li provincia Sud-Finland. It havet 14.754 (2008) habitantes e un area de 726.73 quadrat-kilometres. 

Li grand majoritá de habitantes (81 percentes) de Ekenäs have sved quam lingue matrin.
Šumadija

**Šumadija** es un region e administrativ districte in li centre de Serbia. Li nómine *Šumadija* es derivat del serb parol *šuma*, quel significa forest. In li region hay mult forest.

Li cité capital de Šumadija es Kragujevac. 

Li Šumadija have un area de 2,387 quadrat-kilometres e 293.308 (2011) habitantes.

## Municipies
Li discricte de Šumadija District es dividet in six municipies e li cité Kragujevac. 
Li municipies del districte es:
* Aranđelovac
* Topola
* Rača
* Batočina
* Knić
* Lapovo

Li cité de Kragujevac es dividet in quin municipies.
* Aerodrom
* Pivara
* Stanovo
* Stari Grad
* Stragari

## Economie
Li region es hodie un industrial centre de Serbia. Li automobile fabrica Zastava have su sede in Kragujevac.
Ed Miliband

**Ed Miliband** con plen nómine Edward Samuel Miliband es un politico del Reyatu Unit. Il nascet li 24-im de decembre 1969 in London. Desde li annu 2005 il es membre del parlament del Reyatu Unit e esset inter li 25-im de septembre 2010 e li 8-im de may 2015 li presidente del Labore Partise e chef del oposition.

## Personal vive
Miliband fat su baccalauereo de artes in li Corpus Christi College del University of Oxford. Il fat su magistro al London of Economics in economie. Pos su graduation il comensat laborar quam reserchator por li medies. In li annu 1993 il comensat laborar por li Labore Partise.

Ed Milibrand es desde li annu 2011 maritat con li avocate Justine Thornton e li cuple have du infantes.

## Political cariera
* 2005 Ed Miliband esset electet in li parlament del Reyatu Unit por li Labore Partise in li districte electoral Doncaster-Nord.
* 2010 Ed Miliband es electet li 25-im de septembre 2010 quam presidente del Labore Partise con 51 percentes. Su fratre David Miliband anc esset un candidate e recivet 49 percentes.
* 2015 Ed Milibrand es li candidate del Labore Partise por li oficie del prim-ministre e anuciat su demission quam presidente del  Labore Partise li 8-im de may 2015 pro que il defete de su partise in li electiones parlamentari del Reyatu Unit.
Nicola Sturgeon

**Nicola Sturgeon** con plen nómine Nicola Ferguson Sturgeon es un femimin politico de Scotia in li Reyatu Unit. Ella nascet li 19-im de julí 1970 in Inverness e esset inter li 19-im de novembre 2014 e li 29-im de marte 2023 li prim-ministre de Scotia e inter li 14-im de novembre 2014 e li 27-im de marte 2023 presidente del Scot National Partise.

## Personal vive
Nicola Sturgeon studiat jurisprudentie in li University of Glasgow. Pos su studies ella labotat quam avocate in Stirling e Glasgow. 

Nicola Sturgeon es maritat con Peter Murrell qui es anc un alt functionario del Scot National Partise. 

Ye li junio 2023 Nicola Sturgeon esset arestat pro ínregulari financies in li Scot National Partise.

## Political cariera
* 1986 Nicola Sturgeon devenit membre del Scot National Partise.
* 1997 Sturgeon candidat sin successe por li parlament del Reyatu Unit quam candidate del Scot National Partise in li electoral districte Glasgow Govan.
* 1999-2007 Sturgeon esset un membre del nov parlament del Scotia quam candidate del Scot National Partise por Glasgow.
* 2004-2014 Vice-presidente del Scot National Partise.
* 2007-2011 Sturgeon esset electet quam membre del parlament de Scotia directmen quam candidate del Scot National Partise in li electoral districte Glasgow Govan.
* 2007-2012 Ministre por sanitá e prosperitá de Scotia.
* 2007-2014 Vice-prim-ministre de Scotia.
* 2011 Sturgeon esset electet quam membre del parlament de Scotia directmen quam candidate del Scot National Partise in li electoral districte Glasgow Southside.
* 2012-2014 Ministre por infrastructura, investment e cités de Scotia.
* 2014 Nicola Sturgeon es electet  li 14-im de novembre 2014 presidente del Scot National Partise e li 19-im de novembre 2014 li prim-ministre de Scotia quam successor de Alex Salmond.
* 2014-2023 Prim-ministre de Scotland e presidente del Scot National Partise.
* 2023 Nicola Sturgeon anunciat li fine de su political cariera. Su successor quam prim-ministre de Scotland e presidente del Scot National Partise devenit Humza Yousaf.
Bojana Stamenov

**Bojana Stamenov** (serb-cirilic scrit: Бојана Стаменов) es un cantoressa de Serbia. Ella li 24-im de junio in Beograd e representa Serbia in li Eurovison Song Contest 2015 con li canzon *Beauty Never Lies* (Bellitá nequande mori)

In li annu 2012 Bojana Stamenov finit ye li 4-im rang in li serb talent-competition por cantatores *Ja imam talenat!* (Yo have talent).

Bojana Stamenov comensat cantar in li etá de sett annus. Desde li annu 2011 ella partiprendet in spectacles por infantes del Teatar Boško Buha in Beograd. Ella esset electet li 15-im de februar 2015 quam representante de [Serbia]] li Eurovison Song Contest 2015 con li canzon *Beauty Never Lies* (Bellitá nequande mori).

## Discografie
Philip Hammond

**Philip Hammond** es un politico del Reyatu Unit. Il nascet li 4-im de decembre 1955 in Epping (Essex) e nter li 14-im de julí 2014 e 13-im de julí 2016 ministre por externi aferes in li guvernament de David Cameron. Hammond es membre del Conservativ Partise. 

## Personal e professional vive
Philip Hammond finit li scola in li 1974 e studiat filosofie, political scientie e economie al University of Oxford. Pos su studies il laborat in un farmaceutic firma.

In li annu 1994 Hammond laborat por li Mund-Bank e inter 1995 e 1997 quam consiliero por li guvernament de Malawi.

Philip Hammond es maritat con Susan Carolyn Williams-Walker desde li annu 1991. Li cuple have du filias e un filio.

## Political cariera
Desde li annu 1979 Hammond es activ por li Conservativ Partise.
* 1994 Il candidat sin successe in li districte electoral Newham North East por li parlament del Reyatu Unit.
* 1997 Hammond es electet quam membre del parlament del Reyatu Unit in li districte electoral Runnymede and Weybridge.
* 1997-2019 Philip Hammond esset membre del parlament del [Reyatu Unit]]
* 2010-2011 Ministre por trafic in li guvernament de David Cameron.
* 2011-2014 Ministre por defense in li guvernament de David Cameron.
* 2014-2016 Hammond esset inter li 14-im de julí 2014 e 13-im de julí 2016 ministre por externi aferes in li guvernament de David Cameron. 
* 2016-2019 Philip Hammond esset inter li 13-im de julí 2016 e 25-im de julí 2019 ministre por economie e financies in li guvernament de Theresa Man

Hammond es egardat quam politico, qui es sceptical contra li Europan Union, ma anc contra li ex-prim-ministre Boris Johnson e su politica.
Saphia Stoney

Saphia Stoney è un'attrice ***italo-anglo***. Nasce il 2 giugno 1996 in Toscana e si fa conoscere per la serie televisiva **<u>Mia & Me - Adventure in Centopia</u>** nel ruolo di Paula. Saphia Stoney vive sempre in Italia e i suoi genitori sono dell'Inghilterra e d'Irlanda.  

## Filmografia
* 2011-2012 Mia and me - Aventuras in Centopia (television-serie) come Paula
* 2012 Loon Lake come Madelaine

=Collegamenti esterni==
* Information pri Saphia Stoney in un polonesi WikiA pri li serie Mia and me
* Saphia Stoney in li Internet Movie Database
Andrei Makrov

**Andrei Makrov** (russ: Andrei Wladimirowitsch Makrow) es un estonian sportist de Hockey sur glacie. 

Andrei Makrov nascet li 14-im decembre 1979 in Tallinn (Estonia). Desde li annu 2017 Andrei Makrov lude por li club HC Viking Tallinn in Estonia.

## Clubes
* **1996–1998** HK ZSKA Moskau
* **1998–1999** HIFK Helsinki
* **1999–2001** FPS Forssa
* **2001–2002** Molot-Prikamje PermNeftjanik Leninogorsk
* **2002–2003** FPS ForssaNeftjanik Leninogorsk
* **2003–2005** Neftjanik Almetjewsk
* **2005–2006** Torpedo Nischni Nowgorod
* **2006–2007** HK DmitrowHK Junost MinskHK Dinamo Minsk
* **2007–2008** HK Junost MinskHK Dinamo Minsk
* **2008–2009** HK Homel
* **2009–2010** HK Jesenice
* **2010–2012** Metallurg Schlobin
* **2012-2014** HK Njoman Hrodna
* **2014** [HK Arystan Temirtau]]
* **2014-2015** Gornjak Rudny
* **2015-2016** HK Almaty
* **2016** [Telford Tigers]]
* **2016** HK Almaty
* **2016–2017** HK Homel
* **2017** GKS Tichy
* **desde 2017** HC Viking Tallinn

## Successes e Premie
* 2010 Sloven Champion con HK Jesenice
* 2011 Bieliruss Bocalvictor con Metallurg Schlobin
* 2012 Bieliruss Champion con Metallurg Schlobin
* 2012 Golsfusilerorey li Extraliga
* 2013 Bieliruss Champion con HK Njoman Hrodna
* 2013 Topscorer li Extraliga
* 2014 Bieloruss Champion con HK Njoman Hrodna
* 2014 Ascende in li Division 1 con Varberg HK

### International
Jutland

**Jutland** (danesi: Jylland) es li west parte del Dania. It es un grand peninsul quel separa Scandinavia e Nord-Europa. Jutland forma li principal parte de Dania. It es circumdat del Nordic Mare in li west, li Skagerrak in li nord, li Kattegat e li Baltic Mare in li ost e del german land Schleswig-Holsteinia in li sud.

Li danesi partes de Jutland apartene al administrativ regiones Nord-Dania, Central-Dania e Sud-Dania.

Jutland have un area de 29.775 quadrat-kilometres e  2.528.129 (2008) habitantes.

## Cités
Li max grand cités de Jutland es Aarhus, Aalborg, Esbjerg, Randers, Kolding, Horsens, Vejle, Herning, Silkeborg e Fredericia in li danesi parte de Jutland. 

Li max grand cités del german parte de Jutland es Hamburg, Kiel, Lübeck, Flensburg e Neumünster.
Die del labore

**Die del labore** es un international festa-die del international movement del laboreros quel es festat li 1-im de may. Pro to it es anc nóminat *Unesim mai*. In mult landes li 1-im de may es un statal festa-die e li sindicates convena grand public reuniones por demandar plu bon conditiones de labore por li ovreros.

Li date del unesim de may amemora al 1-im de may 1886 quande li movement de laboreros in li Unit States de America anunicat un general-bastament por atinger que li témpore de labore es reductet por omni laboreros a ott hores. Li die es anc selectet pro que ja li 1-im de may 1856 evenit in Australia un mass-demonstration por un general labor-témpor de ott hores.

Li unesim de may 1886 evenit in Chicago un grand reunion del movement de laborero in sur li plazza del Haymarket in Chicago. August Spies anunciat un bastament de tri dies. Li 3-im de may 1886 evenit tumultus inter li policie e laboreros. Six policistes e circa 20 laboreros esset mortat.

In Germania li unesim de may es un statal festa-die desde li annu 1933. It esset introductet del nationalsocialist guvernament de Adolf Hitler. Hodie apartmen socialist, comunist e anarchist gruppes promoe li international Die del labore.
Kraków Arena

Li **Kraków Arena** es un sport-arena in Polonia in li cíte Kraków

Ta evenit ludes del Championatu Mundal de Volleyball 2014 del mannes e li Championatu Mundal de Hockeysur glacie 2015 del mannes Division I A. It es planat que in li Kraków Arena anc va evenir handball-ludes del Championatu Mundal del mannes 2016.

It have loc por 22.800 spectatores.

## Ludes del Championatu Mundal de Volleyball 2014 del mannes

## Galerie

Kraków Arena.jpg
Kraków Arena, june 2014.JPG
KrakowArenaWidokOdNowejHuty (cropped).jpg
Anže Kopitar

**Anže Kopitar** es un sportist de hockey sur glacie de Slovenia. Il nascet li 24-im de august 1987 in Jesenice e lude desde li seson 2006/2007 por li Los Angeles Kings in li National Hockey League.

Kopitar lude in li atacca in li central position. Il es 191 centimetres alt e have un pesa de 102 kilogrammes.

## Clubs
* til 2004: HK Jesenice
* 2002-2004: HK HIT Casino Kranjska Gora
* 2004−2006: Södertälje SK (Svedia)
* desde 2006: Los Angeles Kings (Unit States de America)

## National selection de Slovenia in li hockey sur glacie
Inter 2003 e 2006 Kopitar ludet por li national selection de juniores de Slovenia. Desde li annu 2005 il lude in li National selection de Slovenia in li hockey sur glacie. In li annus 2005, 2006, 2007, 2008 e 2015 il ludet in li Championatu mundal de hockey sur glacie por Slovenia.
In li annu 2014 Kopitar partiprendet in li team de Slovenia in li Olimpic Ludes de hiverne 2014 in Sotchi.